Diari Oficial de la Generalitat Valenciana


Sumari del DOGV 4005, del 23-05-2001 (2001/4650)

RESOLUCIÓ de 27 d'abril de 2001, del conseller d'Obres Públiques, Urbanisme i Transports, per la qual s'aprova definitivament la modificació número 44 del Pla General d'Ordenació Urbana d'Elda.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4005

Data del DOGV
:   23-05-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/4650


Data del document
:   27-04-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Elda
    * pla d'urbanisme

RESOLUCIÓ de 27 d'abril de 2001, del conseller d'Obres Públiques, Urbanisme i Transports, per la qual s'aprova definitivament la modificació número 44 del Pla General d'Ordenació Urbana d'Elda. [2001/S4650]
  
Vist l'expedient relatiu a la modificació número 44 del Pla General d'Ordenació Urbana d'Elda (Alacant), i de conformitat amb els següents:
  
Antecedents de fet
  
Primer
  
L'Ajuntament d'Elda, en la sessió plenària de dia 7 de juny de 2000, va acordar la seua aprovació provisional, després de complir els tràmits d'exposició pública, mitjançant anuncis apareguts en el Diari Oficial de la Generalitat Valenciana, de 4 d'abril del 2000 i en un dels diaris de major difusió provincial el 7 de març de 2000, i no s'han presentat al·legacions.
  
Segon
  
La documentació està integrada per memòria informativa i justificativa i plans d'estat actual i modificat, en el mateix format del Pla General.
  
Tercer
  
La Comissió Territorial d'Urbanisme, en sessió del dia 21 de març de 2001, va adoptar l'acord següent:
  
«Informar favorablement la modificació número 44 del Pla General d'Elda, i proposar el conseller d'Obres Públiques, Urbanisme i Transports la seua aprovació definitiva.»
  
Fonaments de dret
  
Primer
  
La tramitació efectuada es considera, en línies generals, correcta, segons disposen els articles 38 i 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
La documentació presentada es considera completa, de conformitat amb el que disposen els articles 27 i concordants de la LRAU i els corresponents del Reglament de Planejament.
  
Segon
  
L'objecte de la present modificació consisteix a situar l'ús aparcament en el subsòl de les zones verdes resultants de l'execució de la unitat d'execució número 52 del Pla General d'Ordenació Urbana.
  
Es justifica la proposta en les normes urbanístiques del Pla General d'Ordenació Urbana, títol II, capítols 6 i 7, que permeten situar aquest ús en el subsòl de les zones verdes o sistemes de parcs i jardins urbans, determinació que es va fer extensiva al subsòl dels sistemes complementaris arreplegats en les normes per Resolució de 22 de febrer, del conseller d'Obres Públiques, Urbanisme i Transports, que aprovava la modificació número 8 del Pla General d'Elda.
  
L'ús d'aparcament en aquestes circumstàncies té el caràcter de complementari dins dels equipaments. Atés que no s'augmenta el volum edificable, no procedeixen mesures de compensació (article 55.3 de la Llei Reguladora de l'Activitat Urbanística).
  
La modificació es materialitza grafiant la clau «P» sobre la zona verda que resulta de l'execució de la unitat d'execució número 52 del Pla General d'Ordenació Urbana, que és per a la qual es pretén aquest ús.
  
Tercer
  
Les determinacions contingudes en el present expedient es consideren, en línies generals, correctes, des del punt de vista de les exigències de política urbanística i territorial de la Generalitat, tal com s'arreplega en l'article 40 de la LRAU.
  
Quart
  
La competència per a l'aprovació definitiva del present expedient correspon al conseller d'Obres Públiques, Urbanisme i Transports, de conformitat amb el que disposa els articles 55.1 I 39 de la LRAU, en relació amb els articles 6.d, 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament d'Òrgans Urbanístics de la Generalitat Valenciana.
  
Vistos els preceptes legals citats i la resta de general i pertinent aplicació, resolc:
  
Aprovar definitivament la modificació número 44 del Pla General d'Ordenació Urbana d'Elda.
  
La present resolució entrarà en vigor el mateix dia de la seua publicació en el Diari Oficial de la Generalitat Valenciana.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que preveuen els articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això sense perjuí que es puga exercitar qualsevol altre recurs que s'estime oportú.
  
València, 27 d'abril de 2001.- El conseller d'Obres Públiques, Urbanisme i Transports: José Ramón García Antón.